ᱞᱚᱠᱮᱴ ᱪᱮᱴᱟᱨᱡᱤ

ᱞᱚᱠᱮᱴ ᱪᱮᱴᱟᱨᱡᱤ (ᱡᱟᱱᱟᱢ: ᱔ ᱰᱤᱥᱮᱢᱵᱚᱨ ᱑᱙᱗᱔) ᱫᱚ ᱢᱤᱫ ᱵᱟᱝᱜᱟᱞᱤ ᱮᱠᱴᱚᱨ, ᱨᱟᱡᱽᱟᱹᱨᱤ ᱟᱨ ᱥᱚᱝᱥᱚᱫ ᱨᱟᱹᱥᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱦᱩᱜᱽᱞᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱮ ᱵᱟᱪᱷᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱠᱞᱟᱥᱤᱠᱟᱞ ᱰᱮᱱᱥᱟᱨ ᱦᱚᱸᱭ ᱠᱟᱱᱟ ᱾ ᱩᱱᱤ ᱢᱟᱱᱤᱯᱩᱨᱤ, ᱠᱟᱛᱷᱟᱠᱟᱞᱤ, ᱵᱷᱟᱨᱚᱛ ᱱᱟᱴᱭᱚᱢ ᱟᱨ ᱠᱨᱤᱭᱮᱴᱤᱵᱷ ᱨᱮ ᱟᱡᱟᱜ ᱛᱟᱞᱤᱢ ᱮ ᱯᱩᱨᱟᱹᱣ ᱟᱠᱟᱫᱟ, ᱛᱚᱵᱮ ᱩᱱᱤ ᱫᱚ ᱢᱤᱫ ᱮᱠᱴᱚᱨ ᱞᱮᱠᱟᱛᱮ ᱜᱮ ᱰᱷᱮᱨ ᱮ ᱵᱟᱲᱟᱭᱚᱜᱼᱟ ᱾ ᱱᱚᱣᱟ ᱢᱟᱲᱟᱝ ᱨᱮ ᱩᱱᱤ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱭᱟᱜ ᱵᱤ.ᱡᱮ.ᱯᱤ ᱢᱚᱦᱤᱞᱟ ᱢᱳᱨᱪᱟ ᱨᱮᱱ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱱᱤᱛ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱟᱬᱛᱮ ᱥᱩᱛᱨᱮᱛ ᱠᱟᱱᱟᱭ ᱾

ᱯᱩᱭᱞᱩ ᱡᱤᱭᱚᱱ
ᱪᱮᱴᱟᱨᱡᱤ ᱟᱡ ᱵᱟᱵᱟ ᱥᱨᱤ ᱚᱱᱤᱞ ᱪᱮᱴᱟᱨᱡᱤ ᱫᱚ ᱟᱡ‌ ᱫᱟᱹᱫᱩ ᱞᱮᱠᱟ ᱜᱮ ᱫᱚᱠᱠᱷᱤᱱᱮᱥᱣᱚᱨ ᱠᱟᱞᱤ ᱢᱚᱱᱫᱤᱨ ᱨᱮᱱ ᱯᱩᱨᱳᱦᱤᱛ (ᱱᱟᱭᱠᱮ) ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱜᱚ ᱩᱱᱤ ᱫᱚ ᱮᱱᱮᱡ ᱟᱥᱲᱟ ᱨᱮᱭ ᱤᱫᱤ ᱞᱮᱫᱮᱭᱟ ᱾ ᱩᱱᱤ ᱡᱚᱠᱷᱚᱱ ᱤᱨᱟᱹᱞ ᱪᱟᱱᱟᱪ ᱨᱮᱭ ᱛᱟᱦᱮᱸ ᱠᱟᱱᱟ, ᱚᱱ ᱚᱠᱛᱚ ᱢᱚᱢᱚᱛᱟ ᱥᱚᱝᱠᱚᱨ ᱵᱮᱞᱮᱴ ᱥᱟᱶ ᱵᱤᱫᱮᱥ ᱛᱮᱭ ᱥᱮᱱ ᱞᱮᱱᱟ ᱾ ᱪᱮᱴᱟᱨᱡᱤ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱫᱚᱠᱠᱷᱤᱱᱮᱥᱣᱚᱨ ᱴᱚᱴᱷᱟ ᱨᱮᱭᱟᱜ ᱠᱚᱸᱭᱮ ᱮᱞᱟᱠᱟ ᱨᱮᱭ ᱦᱟᱨᱟ ᱨᱟᱠᱟᱵ ᱟᱠᱟᱱᱟ ᱾

ᱛᱟᱭᱚᱢ ᱛᱮ ᱩᱱᱤ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱨᱟᱣ ᱡᱳᱜᱚᱢᱟᱭᱟ ᱫᱮᱵᱤ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱞᱚᱠᱮᱴ ᱪᱮᱴᱟᱨᱡᱤ ᱮ.ᱟᱭ.ᱴᱤ.ᱥᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟ ᱾ ᱒᱐᱑᱕ ᱨᱮ ᱩᱱᱤ ᱮ.ᱟᱭ.ᱴᱤ.ᱥᱤ ᱥᱟᱶ ᱟᱡᱟᱜ ᱥᱟᱹᱜᱟᱹᱭ ᱛᱚᱯᱟᱜ ᱠᱟᱛᱮ ᱵᱤ.ᱡᱮ.ᱯᱤ ᱛᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱚᱭᱩᱨᱮᱥᱣᱚᱨ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱑᱖ ᱨᱮᱭ ᱛᱤᱸᱜᱩ ᱞᱮᱱᱟ, ᱢᱮᱱᱠᱷᱟᱱ ᱮ.ᱟᱭ.ᱴᱤ.ᱥᱤ ᱨᱮᱱ ᱨᱟᱹᱥᱤᱭᱟᱹ ᱚᱵᱷᱤᱡᱤᱛ ᱨᱟᱭ ᱴᱷᱮᱱ ᱮ ᱦᱤᱨᱟᱹᱣ ᱚᱪᱚ ᱞᱮᱱᱟ ᱾ ᱒᱐᱑᱗ ᱨᱮ ᱩᱱᱤ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱤ.ᱡᱮ.ᱯᱤ ᱢᱚᱦᱤᱞᱟ ᱢᱳᱨᱪᱟ ᱨᱮᱱ ᱯᱟᱨᱥᱮᱛ ᱞᱮᱠᱟᱛᱮ ᱨᱩᱯᱟ ᱜᱟᱝᱜᱩᱞᱤ ᱟᱜ ᱴᱷᱟᱶ ᱮ ᱦᱟᱛᱟᱣ ᱞᱮᱫᱟ ᱾

ᱥᱚᱝᱥᱚᱫ ᱨᱮᱱ ᱨᱟᱹᱥᱤᱭᱟᱹ
ᱩᱱᱤ ᱦᱩᱜᱽᱞᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱨᱚᱛᱱᱟ ᱫᱮ ᱵᱤᱨᱩᱫᱽ ᱨᱮ ᱒᱐᱑᱙ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮᱭ ᱛᱤᱸᱜᱩ ᱞᱮᱱᱟ ᱟᱨ ᱖,᱗᱑,᱔᱔᱘ (᱔᱖.᱐᱖%) ᱵᱷᱳᱴ ᱧᱟᱢ ᱠᱟᱛᱮ ᱮ ᱡᱤᱛᱟᱹᱣ ᱮᱱᱟ ᱾

᱑᱓ ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ, ᱩᱱᱤ ᱤᱱᱯᱷᱳᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱪᱮᱛᱟᱱ ᱛᱤᱸᱜᱩ ᱠᱚᱢᱤᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱟᱨ ᱙ ᱚᱠᱴᱚᱵᱚᱨ ᱒᱐᱑᱙ ᱠᱷᱚᱱ ᱩᱱᱤ ᱛᱤᱨᱞᱟᱹ ᱫᱟᱲᱮᱭᱟᱱᱟᱜ ᱠᱚᱢᱤᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾

᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱤ.ᱡᱮ.ᱯᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱪᱩᱪᱩᱨᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱨᱮᱭᱟ ᱛᱤᱸᱜᱩ ᱞᱮᱱᱟ ᱢᱮᱱᱠᱷᱟᱱ ᱴᱤ.ᱮᱢ.ᱥᱤ ᱨᱮᱱ ᱚᱥᱤᱛ ᱢᱚᱡᱩᱢᱫᱟᱨ ᱴᱷᱮᱱ ᱑᱘,᱘᱗᱙ ᱜᱚᱴᱟᱱ ᱵᱷᱳᱴ ᱛᱮᱭ ᱦᱤᱨᱟᱹᱣ ᱮᱱᱟ ᱾

ᱯᱷᱞᱤᱢᱳᱜᱽᱨᱟᱯᱷᱤ
ᱯᱷᱞᱤᱢ
 ᱥᱳᱱᱭᱟᱥᱤ ᱫᱮᱥᱳᱱᱟᱭᱚᱠ (᱒᱐᱒᱐)
 ᱠᱤᱨᱤᱛᱤ ᱨᱟᱭ (᱒᱐᱑᱖)
 ᱜᱳᱜᱳᱞ ᱮᱨ ᱠᱤᱨᱛᱤ (᱒᱐᱑᱔)
 ᱟᱝᱜᱩᱨᱞᱚᱛᱟ (ᱦᱤᱡᱩᱜ ᱠᱟᱱᱟ)
 ᱚᱵᱷᱤᱥᱚᱯᱛᱚ ᱱᱟᱭᱴᱤ
 ᱠᱟᱯᱩᱨᱩᱥ ᱢᱚᱦᱟᱯᱩᱨᱩᱥ (᱒᱐᱑᱓)
 ᱳᱦ ᱦᱮᱱᱨᱤ! (᱒᱐᱑᱓)
 ᱪᱳᱨᱟ ᱵᱟᱞᱤ (᱒᱐᱑᱒)
 ᱡᱤᱵᱚᱱᱮᱨ ᱨᱚᱝ (᱒᱐᱑᱒)
 ᱠᱚᱭᱮᱠᱴᱟ ᱢᱮᱭᱮᱨ ᱜᱚᱞᱯᱳ (᱒᱐᱑᱒), ᱥᱩᱵᱨᱚᱛᱚ ᱥᱮᱱ ᱮ ᱰᱟᱭᱨᱮᱠᱴ ᱟᱠᱟᱫᱟ 
 ᱞᱮ ᱦᱟᱞᱩᱣᱟ ᱞᱮ (᱒᱐᱑᱒)
 ᱜᱳᱨᱟᱭ ᱜᱚᱱᱰᱳᱜᱳᱞ (᱒᱐᱑᱒)
 ᱠᱷᱳᱠᱟᱵᱟᱵᱩ (᱒᱐᱑᱒)
 ᱥᱴᱨᱤᱴᱴᱟᱭᱤᱴ (᱒᱐᱑᱑), 
 ᱜᱳᱥᱟᱭᱵᱟᱜᱟᱱᱮᱨ ᱵᱷᱩᱛ (᱒᱐᱑᱑)
 ᱵᱟᱭ ᱵᱟᱭ ᱵᱮᱝᱠᱚᱠ (᱒᱐᱑᱑)
 ᱦᱮᱞᱳ ᱢᱮᱢᱥᱟᱦᱮᱵᱽ (᱒᱐᱑᱑)
 ᱩᱨᱳ ᱪᱷᱤᱛᱤ (᱒᱐᱑᱑)
 ᱯᱷᱟᱭᱤᱴᱟᱨ (᱒᱐᱑᱑)
 ᱯᱚᱨᱟᱱ ᱡᱟᱭ ᱡᱳᱞᱤᱭᱟ ᱨᱮ (᱒᱐᱐᱙), ᱨᱟᱡᱽ ᱨᱮᱱ ᱟᱱᱴᱤ ᱞᱮᱠᱟᱛᱮ
 ᱜᱨᱮᱯᱛᱟᱨ (᱒᱐᱐᱗)
 ᱪᱟᱸᱫᱮᱨ ᱵᱟᱨᱤ (᱒᱐᱐᱗)
 ᱠᱨᱟᱱᱛᱤ (᱒᱐᱐᱖)
 ᱜᱩᱨᱩ ᱒᱐᱙᱕
 ᱥᱩᱵᱷᱳᱫᱨᱤᱥᱴᱤ (᱒᱐᱐᱕)
 ᱛᱭᱮᱜᱽ ᱒᱐᱐᱔
 ᱵᱟᱫᱽᱥᱟ ᱛᱷᱮ ᱠᱤᱝ (᱒᱐᱐᱔)
 ᱚᱜᱽᱱᱤ (᱒᱐᱐᱔)
 ᱯᱚᱨᱤᱵᱟᱨ (᱒᱐᱐᱔)
 ᱢᱮᱭᱮᱨ ᱟᱸᱪᱳᱞ (᱒᱐᱐᱓)
 ᱮᱠᱴᱩ ᱪᱷᱳᱣᱟ (᱒᱐᱐᱒)

ᱴᱤ.ᱵᱷᱤ
 ᱢᱟ ᱢᱳᱱᱳᱥᱟ (ᱤ.ᱴᱤ.ᱵᱷᱤ ᱵᱟᱝᱞᱟ)
 ᱵᱷᱟᱞᱳᱵᱟᱥᱟ ᱛᱷᱮᱠᱮ ᱡᱟᱭ (ᱤ.ᱴᱤ.ᱵᱷᱤ ᱵᱟᱝᱞᱟ)

ᱥᱤᱨᱯᱷᱟᱹ
 ᱠᱟᱞᱟᱠᱟᱨ ᱥᱤᱨᱯᱷᱟᱹ
 Nominated, ᱥᱚᱨᱮᱥ ᱜᱚᱲᱚ ᱨᱳᱞ ᱞᱟᱹᱜᱤᱫ ᱯᱷᱞᱤᱢ ᱯᱷᱮᱭᱟᱨ ᱥᱤᱨᱯᱷᱟᱹ (ᱛᱤᱨᱞᱟᱹ) – ᱵᱟᱝᱞᱟ ᱱᱟᱭᱤᱠᱟ ᱥᱚᱝᱵᱟᱫᱽ ᱞᱟᱹᱜᱤᱫ (ᱰᱟᱭᱨᱮᱠᱴ ᱟᱠᱟᱫᱟᱭ ᱵᱟᱯᱯᱟᱫᱤᱛᱭᱚ ᱵᱚᱱᱫᱳᱯᱟᱫᱫᱷᱟᱭ ᱟᱨ ᱟᱹᱨᱩ ᱟᱠᱟᱫᱟᱭ ᱫᱤᱯᱚᱠ ᱢᱚᱱᱰᱚᱞ ᱒᱐᱑᱔)

ᱵᱟᱨᱦᱮ ᱡᱚᱱᱚᱲ


ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
ᱛᱷᱚᱠ: ᱵᱟᱝᱞᱟ ᱮᱠᱴᱚᱨ

ᱥᱟᱹᱠᱷᱹᱭᱟᱹᱛ